text: На заводзе вайсковага абсталяваньня ў брытанскім горадзе Солсбэры, дзе былі атручаныя былы афіцэр ГРУ Сяргей Скрыпаль і яго дачка Юлія, адбыўся выбух, паведамляе The Independent са спасылкай на заяву паліцыі.
  У выніку выбуху загінуў адзін чалавек, яшчэ адзін атрымаў сур’ёзнае раненьне. Пацярпелы знаходзіцца ў крытычным стане, яго шпіталізавалі.
  Выбух адбыўся прыкладна ў 17:00 па мясцовым часе ў пятніцу, 10 жніўня. Прычына яго невядомая. Да цяперашняга моманту пажар патушаны. У сувязі са здарэньнем будзе праведзена расьсьледаваньне, распавялі ў паліцыі.
  Вайсковы завод разьмешчаны побач з брытанскай навуковай лябараторыяй Портан-Даўн, дзе вырабляюць хімічныя і біялягічныя агенты з мэтай распрацоўкі мэтадаў абароны ад іх.
  У сакавіку ў брытанскім Солсбэры выявілі без прытомнасьці былога афіцэра ГРУ Расеі Сяргея Скрыпаля і ягоную дачку Юлію. Расьсьледаваньне паказала, што яны былі атручаныя нэрвова-паралітычным рэчывам «Навічок», вытворчасьць якога зьвязваюць з Расеяй.
  У ЗША ва ўзросце 82 гадоў памёр акцёр Берт Рэйнальдс. Паводле паведамленняў, ён памёр у шпіталі ў Фларыдзе пасля перанесенага інфаркту. У момант смерці акцёра побач з ім знаходзіўся ягоны сын Квінтан, піша Бі-бі-сі.
  Рэйнальдс атрымаў шырокую вядомасць у 1972 годзе, зняўшыся ў фільме «Збавенне» Джона Бурмена. За сваю ролю ён быў намінаваны на «Оскара» адразу ў трох катэгорыях і стаў галівудскім сэкс-сімвалам.
  «Збавенне» — фільм пра чатырох прыяцеляў, якія адправіліся ў падарожжа на каноэ ў штаце Джорджыя, падчас якога на іх нападае мясцовы маньяк.
  Пік кар'еры прыйшоўся на фільм «Паліцэйскі і бандыт» 1977 года. У тым годзе больш касавых збораў прынеслі толькі «Зорныя войны».
  Але да 1980-га Рэйнальдсу стала ўсё цяжэй атрымліваць новыя ролі. Яго фінансы моцна пацярпелі з-за неразумных інвестыцый у рэстараны і фларыдскую каманду амерыканскага футбола.
  У 1997 годзе Рэйнальдс вярнуўся на экраны, зняўшыся ў ролі рэжысёра порнафільмаў у «Начах ў стылі бугі».
  У 2014-м Берту прыйшлося прадаць многія з сваіх узнагарод, у тым ліку «Залаты глобус», які ён атрымаў за ролю ў «Начах у стылі бугі».
  Але на пытанне журналіста Vanity Fair, што б ён зрабіў у мінулым па-іншаму, акцёр адказаў: «траціў бы больш грошай і больш бы забаўляўся»
  «Мая кар'ера падобна не да нармальнай кардыяграмы, а, хутчэй, да інфарктнай», — пажартаваў Рэйнальдс ў 2001 годзе ў інтэрв'ю Асашыэйтэд прэс. «Я зняўся больш чым у сотні фільмаў, і я адзіны акцёр, з якім перасталі працаваць усе тры асноўныя тэлекампаніі. Я — прыклад доўгажыхарства».
  Аж да самай смерці Берт Рэйнальдс здымаўся ў фільме Квенціна Таранціна «Аднойчы ў Галівудзе» пра жыццё Чарльза Мэнсана.
  Карціна выйдзе ў пракат у 2019 годзе. Рэйнальдс грае ролю Джорджа Спана, каліфарнійскага гаспадара ранча, які дазволіў членам секты, якой кіраваў Чарльз Мэнсан, жыць на сваёй зямлі.